Държавен вестник, бр. 96, 2009 г., стр. 99

БРОЙ  96	
Д Ъ Р Ж А В Е Н  В Е С Т Н И К 	
СТР.  99  
Чл. 561. Разрешава се разполагане на налив-
ните улеи (жлебовете) успоредно с железопът-
ните линии или между релсите, при условие че 
са с плътно закриващи ги плочи, изпълнени от 
продукти с клас по реакция на огън не по-нисък 
от А2. Между улеите и наливните резервоари 
се предвижда хидравличен затвор.
Чл. 562. В краищата и в средата на налив-
но-изливните естакади се проектират стълби, 
изработени от продукти с клас по реакция на 
огън не по-нисък от А2. Стълбите се разполагат 
на разстояние до 60 m една от друга.
Чл. 563. (1) Площадките на наливно-из-
ливните устройства се проектират с бетонна 
настилка и с наклон за безпрепятствено от-
тичане на течностите в канавки, тръби или 
канали, които се свързват със събирателите 
или канализационните клонове посредством 
хидравличен затвор.
(2) Площадките се осигуряват с вода или 
пара за измиване на разлетите течности.
Чл. 564. Наливно-изливните устройства 
(хидранти, шлангове и тръбопроводи) за ЛЗТ 
и ГТ се предвиждат с приспособление за пре-
дотвратяване разливането на продукти и за 
отстраняване на остатъците от тях след работа.
Раздел ХVІІ
Наливно-изливни пристани от подклас на 
функционална пожарна опасност Ф5.2
Чл. 565. Наливно-изливните пристани (неф-
топристанища) се проектират успоредно на брега 
или излизат в акваторията във вид на пирс.
Чл. 566. (1) Разстоянията между наливно-
изливните устройства за течности с пламна 
температура до 28 °С включително, разположени 
на морски и езерни пристани, са най-малко 
200 m, а между устройствата за течности с 
пламна температура над 28 °С – най-малко 
150 m.
(2) За речните пристани разстоянията по 
ал. 1 са най-малко съответно 300 и 200 m.
(3) Разстоянието между дългите страни 
(бордовете) на съседните танкери за ЛЗТ е 
най-малко 60 m, а между късите им страни 
(нос, кърма) – най-малко 30 m.
(4) Разстоянията от борда на танкер до носа 
или кърмата на друг танкер са най-малко 45 m.
(5) При танкери за ГТ разстоянията по ал. 3 
и 4 са съответно най-малко 40, 20 и 30 m.
(6) Минималните разстояния по т. 1 – 5 се 
спазват задължително и при разполагането на 
танкери за ЛЗТ и ГТ до кораби на пристани с 
друго предназначение.
Чл. 567. Разстоянията от наливно-изливни 
устройства на морски и езерни пристани до 
товарни, пътнически и служебни пристани са, 
както следва: най-малко 300 m – при работа 
с ЛЗТ, и най-малко 200 m – при работа с ГТ.
Чл. 568. (1) Наливно-изливните пристани се 
проектират по течението на плавателни реки 
и канали на разстояние най-малко 1000 m от 
пристанища, места за постоянен престой на 
плавателни съдове и населени места.
(2) Наливно-изливните пристани се про-
ектират срещу течението на реката (канала) 
на разстояние най-малко 5000 m от обектите 
по ал. 1.
Чл. 569. (1) Наливно-изливните пристани 
се изпълняват от продукти с клас по реакция 
на огън не по-нисък от А2 и с ограда откъм 
страната на брега, изработена от продукти със 
същия клас по реакция на огън. 
(2) Пристаните (пирсовете) се проектират с 
широчина, достатъчна за полагане на всички 
необходими тръбопроводи и за преминаване 
на моторни превозни средства.
Чл. 570. Разстоянието от наливно-изливни 
пристани до различни обекти се определя при 
спазване изискванията на подраздели „Складове 
за ЛЗТ и ГТ от I категория“ и „Складове за 
ЛЗТ и ГТ от II категория“.
Чл. 571. На площадката на наливно-излив-
ните пристани се разрешава устройване на 
постови будки и складове, изпълнени от про-
дукти с клас по реакция на огън не по-нисък 
от А2, за съхраняване само на инвентара за 
наливно-изливните операции.
Чл. 572. На пристана се проектира площад-
ка с шахта за засмукване на вода чрез авто- и 
мотопомпи.
Чл. 573. Всички тръбопроводи към наливно-
изливните пристани се изпълняват заварени. В 
участъка на наливно-изливното устройство се 
предвижда канал, свързан посредством хидрав­
личен затвор с канализационната система, за 
предотвратяване разливането на нефтопродукти 
по пристана и водната повърхност.
Чл. 574. Пристаните и пирсовете се оборудват 
с автоматизирани наливно-изливни ръкави за 
предотвратяване разливането на ЛЗТ и ГТ при 
аварийно разкъсване на връзката с танкера.
Чл. 575. Към наливно-изливните пристани 
се изграждат плаващи, пневматични или дру-
ги съоръжения за ограждане на транспортния 
съд при авария или пожар, като се предвижда 
и необходимата техника за изсмукване на 
разлетите продукти по водната повърхност в 
ограждението и акваторията.
Раздел ХVІІІ
Общи изисквания за складове за втечнени 
горими газове от подклас на функционална 
пожарна опасност Ф5.2
Чл. 576. Складовете за втечнени горими 
газове в зависимост от предназначението им 
се разделят на три категории:
1. складове и газоснабдителни станции за 
втечнени газове, обслужващи различни потре-
бители – I категория;